En del kradsbørstigere gik han til værks i skuespillet ''Tage'', der udkom 26. oktober 1894. "Arbejdet [er] i sin Tankegang og Tendens baade [...] sygt og stygt, skruet og frastødende", skrev dagbladet ''[[Dannebrog (avis)|Dannebrog]]''s anmelder<ref>Litteratur. [[Dannebrog (avis)|Dannebrog]] 16.11.1894</ref> og fandt, at stykket flere steder havde ubehagelige reminiscenser af [[Henrik Ibsen]]s ''[[Gengangere (drama)|Gengangere]]''. Stykket blev indleveret til [[Dagmarteatret]] allerede i foråret 1894,<ref>[[Politiken]] 17.3.1894</ref> men kom aldrig til opførelse. Endnu mindre held havde Hjernø med et nyt helaftensskuespil, som han fuldendte i maj 1895, og som det var planen at indlevere til [[Folketeatret]].<ref>Politiken 9.5.1895</ref> Heller ikke det blev opført og udkom aldrig i bogform.
Historie